मोठा पक्ष म्हणून भाजपनं सत्ता स्थापन करावी, उद्धव ठाकरेंना भाजपकडून कुठलाही प्रस्ताव आलेला नाही, असं संजय राऊत यांनी स्पष्ट केलंय. 

शिवसेनेनं उद्या त्यांच्या आमदारांची बैठक बोलावली आहे. उद्या सकाळी 11 वाजता मातोश्रीवर ही बैठक बोलावण्यात आली आहे. 

उद्या भाजप नेते राज्यपालांना भेटून 145 आमदारांची यादी देणार असतील तर चांगलं आहे आम्ही त्याचं स्वागतच करू, असं राऊत म्हणालेत. 

काँग्रेसच्या तरुण आमदारांचं मनोगत मी वाहिन्यांवर ऐकलं आहे, त्याच्या नेतृत्वानं निर्णय घ्यावा, असंही राऊत यांनी म्हटलंय. 

"सुधीर मुनगंटीवार यांची गोड बातमी म्हणजे भाजपच सांगेल की शिवसेनेचा मुख्यमंत्री होईल," असं सूचक वक्तव्य संजय राऊत यांनी केलं आहे.  

भाजप नेते राज्यपालांना भेटणार

मुंबईत भाजपच्या कोअर कमिटीची बैठक झाली. त्यावेळी भाजपचे राज्यातले प्रमुख नेते उपस्थित होते.   

यावेळी भाजप प्रदेशध्यक्ष चंद्रकांत पाटील आणि सुधीर मुनगंटींवार उद्या राज्यपालांच्या भेटीला जाणार असल्याचा निर्णय घेण्यात आला आहे. तसंच 31 डिसेंबरपर्यंत भाजपच्या नव्या प्रदेशाध्यक्षांची निवड होईल, असं सुधीर मुनगंटीवर यांनी सांगितलं आहे. 

"सरका... आणखी 4000 वर्णांसाठी लेख सुरू ठेवा:
र महायुतीचच होईल तसंच जी काही नाराजी आहे ती दूर होईल, अंधेरा छटेगा, महायुतीचं सरकार येईल," असंही मुनगंटीवार यांनी यावेळी म्हटलंय.

भाजपचा मुख्यमंत्री नको - दलवाई   

कुठल्याही स्थितीत राज्यात भाजपचं सरकार येऊ नये, भाजपचा मुख्यमंत्री होऊ नये यासाठी शरद पवार आणि सोनिया गांधींनी प्रयत्न करावेत असं, काँग्रेस खासदार हुसेन दलवाई यांनी म्हटलंय. 

दलवाई यांनी सामनाच्या कार्यालयात जाऊन संजय राऊत यांची भेट घेतली. त्यानंतर ते पत्रकारांशी बोलत होते. 

"आम्ही भाजपचा मुख्यमंत्री होऊ नये म्हणतो म्हणजे याचा अर्थ बराच आहे, भाजप पेक्षा शिवसेना ठिक आहे," असं सूचक वक्तव्य हुसेन दलवाई यांनी केलं आहे.  

भाजप-शिवसेनेच्या मंत्र्यांची बैठक

भाजप आणि शिवसेनेच्या मंत्र्यांची मुंबईतल्या सह्याद्री अतिथीगृहात बैठक झाली. यावेळी शेतकऱ्यांच्या समस्यांवर चर्चा झाल्याचं दोन्ही पक्षाच्या नेत्यांनी म्हटलंय.  

पण या बैठकीनंतर पुन्हा एकदा 'गोड बातमी लवकरत येईल' असं वक्तव्य सुधीर मुनगंटीवार यांनी केलं आहे. तसंच शरद पवारांच्या वक्तव्याचं स्वागत करत असल्याचं त्यांनी म्हटलंय. 

जनादेश शिनसेना-भाजपला मिळाला आहे, असं शरद पवार यांनी म्हटलंय. 

योग्यवेळी महाराष्ट्रात सरकार स्थापन होईल, महाराष्ट्र पुरोगामी आहे, इथं वेगवेगळ्या पक्षाते नेते एकमेकांना भेटत असतात, असं संजय राऊत यांनी पवारांच्या घेतलेल्या भेटीवर मुनगंटीवर म्हणालेत. 

'वाघ कुठलाही असो कुणाचाही असो संरक्षण-संवर्धन होणारच', असं सूचक वक्तव्य सुद्धा त्यांनी यावेळी केलं आहे.  

अहमद पटेल यांनी नितीन गडकी यांची नवी दिल्लीत भेट घेतली त्यावर "गुजरातमधले रस्ते चांगले व्हावे यासाठी अहमद पटेल हे गडकरींना भेटले," असं स्पष्टीकरण मुनगंटीवारांनी दिलं आहे. 

तर "आजची बैठक ही ओल्या दुष्काळासंबधी होती. ज्या शेतकऱ्यांचं नुकसान झालय त्यांना २५ हजार हेक्टरी मदत मिळाली पाहीजे ही भूमिका उध्दव ठाकरेंची आहे. ती आम्ही बैठकीत मांडली. मुख्यमंत्री या मदतीसंदर्भात सकारात्मक आहेत," असं शिवसेना नेते रामदास कदम यांनी सांगितलं. 

"सत्तास्थापनेचा कोणताही संदेश मातोश्रीवर घेऊन जाण्याचा प्रश्न नाही. आजचा विषय हा दुष्काळाचा होता. सत्तास्थापनेचा निर्णय उध्दव ठाकरेंचा आहे," असंही त्यांनी यावेळी स्पष्ट केलं आहे. 

कुठलाही निर्णय काँग्रेसला बरोबर घेऊनच : शरद पवार

लोकांनी काँग्रेस-राष्ट्रवादीला विरोधात बसण्याचा कौल दिला आहे. भाजप आणि...